На основу члана 7. и члана 16. Закона о путевима („Сл. гласник РС“, број: 41/2018 и 95/2018), члана 32. Закона о локалној самоуправи („Сл. гласник РС“, број: 129/2007, 83/2014-др. закон и 101/2016-др. закон, 47/2018 и 111/2021-др. закон) и члана 40. Статута Општине Кладово („Сл. лист Општине Кладово“, бр. 7/2019), Скупштина Oпштине Кладово, на седници одржаној дана 22.02. 2023. године, доноси:
ОДЛУКУ

О ПРЕСТАНКУ ФУНКЦИЈЕ НЕКАТЕГОРИСАНОГ ПУТА
Члан 1.
Овом одлуком утврђује се престанак функције некатегорисаног пута на:
· делу површине 0.00,27ха од кп.бр. 331, земљиште под зградом и другим објектом површине 0.07,31ха, земљиште у грађевинском подручју, на којој је изграђен некатегорисани пут, све у јавној својини Општине Кладово, уписано у Листу непокретности број 174, КО Мала Врбица,

и то на месту где се наведени део граничи са кп.бр. 322 и кп.бр. 323, КО Мала Врбица.

Члан 2.
Ова одлука ступа на снагу осмог дана од дана објављивања у „Службеном листу Општине Кладово“.

